section_heading: Povijest
paragraph_text: Prvi veći i značajniji rezultat klub ostvaruje u sezoni 1966./67. osvajanjem Liga kupa pobijedivši West Bromwich Albion. Iako je na poluvremenu gubio s 2:0, klub je u nastavku uspio izjednačiti i u konačnici pobijediti. Samo finale igrano je na mitskom Wembleyju, po prvi puta u povijesti. Nakon tog uspjeha, klub je 1968. uspio ostvariti plasman u prvu ligu, međutim, ispao je već nakon jedne sezone.